Accident grav pe DN 7, între o maşină şi o cisternă GPL. Scurgeri de combustibil din ambele vehicule.
Un accident grav a avut loc, marţi, pe Drumul Naţional 7 Piteşti – Râmnicu Vâlcea, între o cisternă GPL şi o maşină, şoferul autoturismului fiind rănit. Traficul rutier la Deduleşti este blocat.
Centrul Infotrafic din Inspectoratul General al Poliţiei Române informează că pe DN 7 Piteşti-Râmnicu Vâlcea, la kilometrul 154+650 de metri, în apropierea localităţii Deduleşti, judeţul Argeş, s-a produs un accident între o maşină şi o cisternă GPL.Potrivit primelor date, şoferul maşinii a suferit leziuni, fiind evaluat medical.Sunt semnalate scurgeri minore de combustibil din ambele autovehicule.Traficul rutier este oprit pe sensul către Piteşti, circulându-se alternativ, pe celălalt fir.